### 7.      Ansøgning om kommunegaranti - Kalundborg Vandforsyning A/S

**Åbent**

Sagsnr.: 326-2016-61180       J.nr.: 13.02.00           Dokumentnr.:
326-2016-415736

**Sagstype**

Beslutning.

**Resume og sagens baggrund**

[adresse] søger om kommunegaranti for et
lån på 22 mio.kr. optaget i [adresse] til endelig lånefinansiering af
anlægsudgifter afholdt i 2016. Lånebehovet er primært til nyt vandværk på
Sejerø samt renovering og udbygning af ledningsnettet på øen. Lånet ønsket
hjemtaget med en løbetid på 40 år.

Lovhjemmel: Vandsektorloven og lånebekendtgørelsen.

**Indstillinger**

Direktøren indstiller,

1. at der gives
garanti for lån på 22 mio.kr. hos Kommune-Kredit med en løbetid på 40 år.

2. at der ved underskrift
af garantien fremsendes opkrævning af garantiprovision på 220.000 kr. svarende
til 1 % af lånebeløbet, der tilføres kassen.

3. at kommunen
tager forbehold for ændringer i opkrævning af garantiprovision i forhold til
nuværende vedtagne regler.

**Behandling**

Økonomiudvalget, Kommunalbestyrelsen.

**Sagsfremstilling**

De samlede anlægsudgifter for 2016 beløber sig til
32.583.000 kr., hvoraf der er behov for lånefinansiering på 22 mio.kr., for
hvilket der søges om kommunegaranti. Der er til ansøgningen medsendt oversigt
over de samlede anlægsinvesteringer og finasieringsbehov.

Lånerammen blev godkendt af selskabets bestyrelse i
forbindelse med godkendelse af deres budget for 2016.

Der ikke forinden været ansøgt om garanti for en
byggekredit.

*Garantiprovision:*

Kommunalbestyrelsen vedtog på sit møde den 21. december
2010, at der skal betales en garantiprovision på 1 % af lånebeløbet ved endelig
låntagning.

Administrationen arbejder p.t. på gennemgang af de nuværende
garantisager i forbindelse med opkrævningen af garantiprovision. Når dette
arbejde er tilendebragt, må en ændring af den nuværende praksis forventes for
at kunne efterleve de gældende regler på området. Forinden vil
administrationens forslag til ændringer blive fremsendt til
Kommunalbestyrelsens beslutning.

**Økonomiske konsekvenser**

Garantien får kun økonomiske konsekvenser for kommunen,
såfremt Kalundborg Vandforsyning A/S ikke er i stand til at betale lånet.
Garantien påvirker ikke den kommunale låneramme. Kommunen garantiforpligtelser
pr. 31. december 2015 for lån til Kalundborg Vandforsyning A/S udgør i alt
43.779.550,37 kr. Der vil blive opkrævet garantiprovision på 220.000 kr. svarende
til 1 % af lånebeløbet.

**Økonomiudvalgets møde den 14.
december 2016:**

Anbefales.